《七月六日焚黄 其一》
明代·游朴

南北飞云无定踪，梦魂长结故山松。敢期跛足能千里，却倚殊恩自九重。

鹤表近闻华柱语，龙光下贲若堂封。欢声缭绕传空谷，似觉青山色倍浓。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。